Bjørn-Kristian Svendsrud

Bjørn-Kristian Svendsrud (født 10. september 1992) er en norsk politiker (FrP) fra Horten i Vestfold og Telemark. Svendsrud var i perioden 2016–2020 formann i Fremskrittspartiets Ungdom. Han ble innvalgt på fylkestinget i Vestfold i perioden 2015–2019, hvor han også satt som medlem av hovedutvalg for utdanning. Etter regionreformen er Svendsrud innvalgt på fylkestinget i Vestfold og Telemark fra 2019. Ved kommunevalget i 2011 ble han 1. varamedlem til kommunestyret i Horten, men rykket opp til fast medlem fra 2013. Han ble i 2017 gruppeleder for Fremskrittspartiet i Horten. 

Svendsrud er utdannet jurist fra Universitetet i Oslo i 2016.

Fra 2. februar 2017 til 2. november 2017 var Svendsrud leder av hovedutvalg for utdanning, mens Frode Hestnes hadde permisjon for å være statssekretær for helseminister Bent Høie.

Svendsrud var i 2018 Norges ungdomsdelegat til FNs generalforsamling.

I desember 2019 ble Svendsrud ansatt som politisk rådgiver for samferdselsminister Jon Georg Dale., frem til Fremskrittspartiet gikk ut av regjering i starten av 2020.

Folkevalgte verv 
 2013–d.d. medlem i Horten kommunestyre
 2013–2015 medlem i Hovedutvalg for klima, miljø og kommunalteknikk
 2015–2017 medlem i Hovedutvalg for kultur, oppvekst og familie
 2015–2019 medlem i Vestfold fylkesting
 2015–2019 medlem i Hovedutvalg for utdanning
 2017 leder av Hovedutvalg for utdanning
 2019–d.d. medlem i Vestfold og Telemark fylkesting

Partiverv 
 2016–2020. Formann i Fremskrittspartiets Ungdom
 2014–2016 1. Nestformann i Fremskrittspartiets Ungdom
 2012–2014 Politisk nestformann i Vestfold FpU

Referanser

Eksterne lenker 
 
 

Tillitsvalgte i FpU
FrP-politikere i Vestfold
Politiske rådgivere fra Fremskrittspartiet